ตอนนี้เรียนอยู่มัธยมต้นครับ เคยมีปัญหารูดหนังหุ้มไม่สุดก็เลยไปขลิบ แผลหายปกติแล้วครับ คือมีอารมบ่อยเวลาใส่กางเกงในเเดินมากๆจะคันบางครั้งก็แสบๆบางครั้งก็รู้สึกดี มีอาการเหมือนอสุจิไหลมาเองครับ มียาลดอารมณ์ไหมครับ ผมก็ช่วยตัวเองแทบทุกวันอย่างเช่นทำตอนเย็นเช้าตื่นมาอวัยวะเเข็งก็มีเย้อมๆออกมาผมปกติไหมครับ ผมไม่เคยมีเพศสัมพัน คือกกนเลอะรู้สึกรำคาญครับ ขอบครับ
สวัสดีค่ะ หากมีความต้องการทางเพศสูง หรือหมกมุ่นแต่ในเรื่องทางเพศ คิดแต่เรื่องการมีเพศสัมพันธ์ตลอดเวลา หรือต้องการมีเพศสัมพันธ์ตลอดเวลา อาจเกิดความผิดปกติทางจิตใจชนิดหนึ่ง เรียกอาการใคร่ไม่รู้อิ่ม (hypersexuality) ซึ่งรวมการสำเร็จความใคร่ด้วยตนเองมากเกินไปด้วยดังนั้น แม้จะไม่เคยมีเพศสัมพันธ์กับผู้อื่น แต่หากมีอารมณ์ทางเพศบ่อยๆ คิดแต่เรื่องทางเพศ มีการช่วยตัวเองบ่อยๆ จนอาจมีผลต่อการใช้ชีวิตประจำวัน การทำงานหรือการเรียน หรือมีอารมณ์ ความรู้สึกผิดปกติทางจิตใจอื่นๆ ร่วมด้วย เช่น รู้สึกตื่นตัวอยู่ตลอดเวลา อารมณ์ดี ร่าเริงเกินไปอย่างไม่สมเหตุสมผล อยู่ไม่นิ่ง ทำกิจกรรมต่าง ๆ มาก ๆ ในคราวเดียวกัน หรือมีอารมณ์หงุดหงิดง่าย โกรธง่าย อารมณ์ไม่คงที่ ไม่มีเหตุผล หุนหันพลันแล่น คิดเร็ว พูดมาก พูดเร็ว ทำสิ่งต่าง ๆ อย่างรวดเร็ว หรือมีภาวะซึมเศร้าสลับกันด้วย เป็นต้น อาจเกิดจากเป็นโรคอารมณ์ 2 ขั้วก็ได้ดังนั้น แนะนำควรไปพบจิตแพทย์เพื่อประเมินอาการทางจิตใจ หากมีความผิดปกติ แพทย์ก็จะจ่ายยารักษาให้ รวมถึงการทำจิตบำบัด ซึ่งจะช่วยให้อารมณ์ต่างๆ ที่มากเกินไปลดลงไปได้ค่ะส่วนน้ำที่ไหลจากอวัยวะเพศ ก็น่าจะเป็นน้ำหล่อลื่นได้ ซึ่งจะถูกหลั่งออกมาเมื่อมีการกระตุ้นทางเพศ หรือมีอารมณ์ทางเพศ ดังนั้น หากมีอารมณ์ทางเพศบ่อยๆ ก็อาจทำให้มีน้ำไหลออกมาบ่อยๆ จนทำให้กางเกงในแฉะได้ค่ะ น้ำที่ไหลออกมา ไม่น่าเกิดจากการติดเชื้อ เพราะหากไม่เคยมีเพศสัมพันธ์กับผู้อื่น ก็จะไม่ได้ติดโรคติดต่อทางเพศสัมพันธ์มาค่ะ นอกจากนี้ น้ำที่ออกมา อาจเกิดจากสาเหตุอื่นๆ ได้อกี เช่น การระคายเคืองจากสารเคมีต่างๆ เช่น สบู่ แป้งหรืออื่นๆ ที่นำมาใช้บริเวณอวัยวะเพศ หรือเกิดจากการบาดเจ็บของท่อปัสสาวะจากการช่วยตัวเองที่รุนแรง หรือมีการสอดใส่สิ่งของเข้าไปในท่อปัสสาวะ หรือเกิดจากมีเนื้องอกในทางท่อปัสสาวะ เป็นต้น ดังนั้น หากมีอาการอื่นๆ ร่วมด้วย เช่น แสบหรือคันปลายอวัยวะเพศ มีเลือดหรือตะกอนปนออกมา เป็นต้น ก็ควรไปพบแพทย์เพื่อตรวจค่ะ